El ciclu de fiestes de la Navidá entemécese col aniciu de les del ciclu d'Antroxu, esto vese bien a les clares na tradición del Aguilandu, cuando mozos y moces salíen per pueblos, barrios y llugares a pidir l'aguilandu de Navidá en toles cases, munches veces vestíos pa la ocasión y mazcaráos, armando xaréu con instrumentos musicales al estilu de zamploñes, panderos, rabeles y de xemes en cuando, sobremanera en villes urbanes, tamién gaites, guitarres, y bandurries.